stanford-oval/wikipedia huggingface dataset:
มาร์ติน ลูเทอร์ คิง จูเนียร์
การสุนทรพจน์ว่าด้วยการเหยียดสีผิว

เหตุการณ์ในปี 1955 ที่หญิงผิวสี โรซา พาร์คส์ ถูกจับเนื่องจากปฏิเสธที่จะสละที่นั่งบนรถเมล์เมืองมอนต์กอเมอรีให้กับชายผิวขาว เป็นสิ่งที่ทำให้การเรียกร้องสิทธิพลเมืองที่คุกรุ่นอยู่แล้วเกิดร้อนระอุขึ้นมา
“การคว่ำบาตรระบบรถขนส่งมวลชนในมอนกอเมอรี รัฐอะลาแบมา ถือว่าประสบความสำเร็จมาก เพราะเขาได้วางแผนมันอย่างดี และทำงานร่วมกับหลายคน เพื่อให้คนในเมืองมอนต์กอเมอรี อะลาแบมาเข้าใจว่าพวกเขาจะไม่ทนกับเรื่องแบบนี้อีกต่อไป”
ประสบการณ์ ความทุ่มเท และการเป็นที่รู้จักในชุมชนของคิง ทำให้เขามีคุณสมบัติเหมาะสมจะเป็นผู้นำในการคว่ำบาตรรถขนส่งมวลชนของเมืองซึ่งยาวนานถึง 381 วัน ในวันที่ 20 ธันวาคม 1956 ศาลฎีกาได้ตัดสินว่าการแบ่งแยกที่นั่งตามสีผิวบนรถเมล์เป็นเรื่องที่ขัดกับรัฐธรรมนูญ ซึ่งเป็นชัยชนะครั้งใหญ่ของการเคลื่อนไหวเพื่อสิทธิพลเมืองของคนผิวสี และเป็นเครื่องยืนยันว่าการประท้วงแบบไร้ความรุนแรงของคิงได้ผล
ถึงตอนนี้ คิงเป็นตัวแทนการเรียกร้องสิทธิพลเมืองที่รู้จักไปทั้งประเทศ เขาถูกคุมขังมากกว่า 20 ครั้ง เคยถูกแทงที่หน้าอก บ้านเคยถูกวางระเบิด นอกจากนี้ ทั้งเขาและครอบครัวก็โดนทำร้ายนับครั้งไม่ถ้วน สำหรับชายที่ต้องการต่อสู้อย่างไร้ความรุนแรง ชีวิตส่วนใหญ่ของเขากลับตกเป็นเหยื่อของความรุนแรงอย่างไม่ว่างเว้น แต่กระนั้น การคุกคามไม่เคยหยุดเขาได้
“ดร.คิงเป็นแรงบันดาลใจให้คนหลายพัน ผ่านการพูดที่คมคายและความกล้าหาญของเขา โดยเฉพาะอย่างยิ่งหลังบ้านเขาถูกวางระเบิด ทั้งภรรยา ลูกและตัวเขายังแสดงออกว่าพวกเขาพร้อมจะเสี่ยงชีวิตในการเรียกร้องเสรีภาพนี้”
คิงทำงานอย่างไม่เหน็ดเหนื่อยเพื่อส่งเสริมในสิ่งที่เขาเชื่อมั่นอย่างแรงกล้า และตั้งแต่ 1957-1968 เขาเดินทางเป็นระยะทางกว่า 6 ไมล์ กล่าวสุนทรพจน์ 250,000 ครั้ง เขียนหนังสือ 5 เล่ม และบทความอีกมากมาย การทำงานหนักและความสามารถในการสื่อสารของเขาทำให้เขาเป็นที่นับถือมาก จนประธานาธิบดี จอห์น เอฟ. เคเนดี้ ยังยอมให้เขาเข้าพบเป็นการส่วนตัวด้วย
ในจำนวนสุนทรพจน์ทั้งหมดที่ด๊อกเตอร์คิงเคยกล่าว ไม่มีอันใดเป็นอมตะไปกว่า สุนทรพจน์ "ผมมีฝัน" (I Have a Dream) ที่กล่าว ณ ขั้นบันไดของอนุสาวรีย์ลินคอล์นอันเป็นสัญลักษณ์ ในปี 1963 ต่อหน้ามวลชนกว่า 250,000 คน ทั้งผิวขาวและผิวสี
คิงกลายมาเป็นบุคคลที่มีอิทธิพลทางความคิดมากในสหรัฐ จนกระทั่งนิตยสาร ไทมส์ ยกย่องให้เขาเป็น “บุรุษแห่งปี” ในปี 1963 เป็นรางวัลที่น่าพอใจแน่นอน แต่กลับดูเป็นเรื่องเล็กไปเมื่อในปี 1964 เขาได้เป็นชายอายุน้อยที่สุดที่ได้รับรางวัลโนเบลสาขาสันติภาพ
ขณะที่อยู่ในเมืองเมมฟิสเพื่อนำการเดินขบวนประท้วงปกป้องสิทธิของคนงานขนขยะที่สไตรค์หยุดงานเมื่อปี 1968 คิงได้กล่าวสุนทรพจน์ปลุกใจที่มีชื่อว่า “ข้าพเจ้าได้ไปถึงยอดเขา” (I’ve Been to The Mountain Top) ซึ่งจะเป็นสุนทรพจน์สุดท้ายของเขา ขณะที่ยืนอยู่บนระเบียงชั้นสองหน้าห้องที่โรงแรมลอเรน ในเมืองเมมฟิส คิงถูกลอบยิงและเสียชีวิต
ในปี 1983 ประธานาธิบดี โรนัลด์ เรแกน ได้ลงนามในประกาศทางการที่กำหนดให้ทุกวันจันทร์ที่ 3 ของเดือนมกราคมเป็นวัน มาร์ติน ลูเธอร์ คิง จูเนียร์ ซึ่งเป็นวันหยุดราชการเพื่อเฉลิมฉลองให้ชายผู้นี้และทุกสิ่งที่เขายืนหยัดต่อสู้มา
มาร์เวลซอมบี้

| มาร์เวลซอมบี้ |
| --- | --- |
ประเภท:   สยองขวัญ  ซูเปอร์ฮีโร่  ซอมบี้วิบัติ 
สร้างโดย: เซบ เวลส์
เค้าโครงจาก: มาร์เวลซอมบี้ โดย โรเบิร์ต เคิร์กแมน ฌอน ฟิลลิปส์
เขียนโดย: เซบ เวลส์
กำกับโดย: ไบรอัน แอนดรูว์
แสดงนำ: อิมาน เวลลานี
ประเทศแหล่งกำเนิด: สหรัฐ
ภาษาต้นฉบับ: อังกฤษ
การผลิต
ผู้อำนวยการผลิต:   เซ็บ เวลส์  วิคตอเรีย อลอนโซ่  หลุยส์ เดสโปซิโต  เควิน ไฟกี  แบรด วินเดอร์บาม 
บริษัทผู้ผลิต: มาร์เวลสตูดิโอส์แอนิเมชัน
ออกอากาศ
เครือข่าย: ดิสนีย์+
การแสดงที่เกี่ยวข้อง
  What If...?  ละครชุดทางโทรทัศน์ในจักรวาลภาพยนตร์มาร์เวล 
มาร์เวลซอมบี้ (อังกฤษ: Marvel Zombies) เป็นมินิซีรีส์แอนิเมชั่นทางโทรทัศน์สัญชาติอเมริกันที่สร้างโดย เซบ เวลส์ สำหรับบริการสตรีมมิ่งดิสนีย์+ โดยอิงจากซีรีส์มาร์เวลคอมิกส์ชื่อเดียวกัน ซึ่งเป็นซีรีส์โทรทัศน์ในจักรวาลภาพยนตร์มาร์เวล (MCU) ผลิตโดยมาร์เวลสตูดิโอส์แอนิเมชัน และสำรวจไทม์ไลน์สำรองในมัลติเวิร์สที่เปิดตัวในเรื่อง What If...? ตอน "What If... Zombies?!" ซึ่งกลุ่มผู้รอดชีวิตจะต้องต่อสู้กับอดีตฮีโร่และผู้ร้ายที่ตอนนี้กลายเป็นซอมบี้แล้ว เวลส์ทำหน้าที่เป็นหัวหน้านักเขียน และไบรอัน แอนดรูว์ เป็นผู้กำกับ
นักแสดงและตัวละคร

ไอมาน เวลลานี รับบทเป็น กมลา ข่าน / มิสมาร์เวล: มนุษย์กลายพันธุ์วัยรุ่น จาก Jersey City ผู้สวมกำไลวิเศษที่ปลดล็อกความสามารถของเธอในการควบคุมพลังงานจักรวาลและสร้างวัตุจากแสง เวลลานีอธิบายว่าข่านเป็นตัวละครหลักของซีรีส์นี้ โดยผู้สร้างบรรยายถึงบทบาทของเธอในฐานะ "โฟรโด ของเรื่องนี้"
แหล่งข้อมูลอื่น

ไทม์ไลน์จักรวาลภาพยนตร์มาร์เวล
จักรวาลภาพยนตร์มาร์เวล วิกิ
อินโฟกราฟิกส์จักรวาลภาพยนตร์มาร์เวล
อเวนเจอร์ส 3: อินฟินิตีวอร์ มหาสงครามอัญมณีล้างจักรวาล[ลิงก์เสีย]
มาสเตอร์ไมนด์

มาสเตอร์ไมนด์ (อังกฤษ: Mastermind) เป็น มินิอัลบั้ม ที่ 3 ของวง บีสท์ ซึ่งเพลงเปิดตัว  ที-เซอร์ ของพวกเขาคือ  "Mastermind" และมี ซิงเกิล ต่อคือ "Soom/Breathe"
รายชื่อเพลง

Mastermind
Mastermind
Soom/Breathe
Break Down
VIU(Very Important U)
Clenching A Tight Fist
มาร์ชา พี. จอห์นสัน

| มาร์ชา พี>  จอห์นสัน |
| --- | --- |

เกิด: มัลคอล์ม ไมเคิลส์ จูเนียร์ 24 สิงหาคม ค.ศ. 1945(1945-08-24) เอลิซาเบธ รัฐนิวเจอร์ซี สหรัฐ
เสียชีวิต: 6 กรกฎาคม ค.ศ. 1992(1992-07-06) (46 ปี) นิวยอร์กซิตี สหรัฐ
มีชื่อเสียงจาก: นักเคลื่อนไหวปลดปล่อยเกย์และเอดส์, นักแสดง
มาร์ชา พี. จอห์นสัน (อังกฤษ: Marsha P. Johnson; 24 สิงหาคม 1945 – 6 กรกฎาคม 1992) หรือรู้จักด้วยชื่อเมื่อเกิด มัลคอล์ม ไมเคิลส์ จูเนียร์(อังกฤษ: Malcolm Michaels Jr.) เป็นนักเคลื่อนไหวขับเคลื่อนการปลดปล่อยเกย์ และแดรกควีนชาวอเมริกัน เธอเป็นที่รู้จักในฐานะผู้เป็นปากเป็นเสียงให้กับสิทธิเกย์ และเป็นหนึ่งในบุคคลที่มีบทบาทมากในเหตุการณ์จลาจลสโตนวอลล์เมื่อปี 1969 ถึงแม้จะมีความเข้าใจว่าจอห์นสันเป็นคนเริ่มก่อจลาจลในครั้งนั้น แต่เธอยืนยันมาตลอดว่าเธอไม่ได้อยู่ที่สโตนวอลล์ตอนจลาจลเริ่มต้นขึ้น
จอห์นสันเป็นสมาชิกรุ่นก่อตั้งของแนวหน้าปลดแอกเกย์ และร่วมก่อตั้งกลุ่มขับเคลื่อน สตรีททรานส์เสาไทท์แอ็กชั่นเรฟโวลูชันนารีส์ (S.T.A.R.) ร่วมกับเพื่อนสนิท ซิลเวีย รีเวียรา จอห์นสันยังเป็นบุคคลที่มีชื่อเสียงในแวดวงเกย์และศิลปะของนิวยอร์กซิตี ทั้งเป็นนางแบบให้กับศิลปิน แอนดี วอร์ฮอล และแสดงแดรกร่วมกับกลุ่มฮอทพีชชิส จอห์นสันยังเป็นที่รู้จักในชื่อ "นายกเทศบาลถนนคริสตอเฟอร์" เนื่องจากสามารถพบเธอซึ่งอ้าแขนต้อนรับอยู่ประจำ ๆ ได้ในย่านเกรนิชวิลเลจ  ในปี 1987 ถึง 1992 จอห์นสันเคยเป็นนักขับเคลื่อนเรื่องโรคเอดส์ให้กับแอ็กตัป
ในปี 1992 มีผู้พบศพของจอห์นสันในแม่น้ำฮัดสัน กรมตำรวจนิวยอร์กซิตีสรุปว่าเธอฆ่าตัวตาย  ในภายหลังนำไปสู่ข้อถกเถียงมากมายเกี่ยวกับสาเหตุการเสียชีวิตของเธอ
เหตุการณ์สโตนวอลล์

จอห์นสันเป็นหนึ่งในแดรกควีนคนแรก ๆ ที่ไปสโตนวอลล์อินน์หลังเริ่มยอมให้สตรีและแดรกควีนเข้าไปได้ หลังจากก่อนหน้าเป็นบาร์ชายล้วนเท่านั้น ในช่วงเช้าตรู่ของวันที่ 28 มิถุนายน 1969 เกิดเหตุจลาจลสโตนวอลล์ขึ้น โดยมีสองคืนแรกที่การจลาจลเป็นไปอย่างหนักหน่วงที่สุด การปะทะกับตำรวจยังเกิดแรงกระเพื่อมให้มีการเดินขบวนประท้วงในขุมชนเกรนิชวิลเลจต่อเนื่องเป็นสัปดาห์หลังเกิดเหตุ
จอห์นสัน, ซาซู่ โนวา (Zazu Nova) และ แจ็กกี ฮอร์โมนา (Jackie Hormona) ถูกเรียกขานกันในบรรดาผู้อยู่ในเหตุการณ์สโตนวอลล์ที่เดวิด คาร์เทอร์ (David Carter) สัมภาษณ์ในหนังสือ Stonewall: The Riots That Sparked the Gay Revolution ว่าเป็น "บุคคลสามคนที่ทราบว่าเคยเป็นแนวรบหน้า" ในการผลักกลับตำรวจขณะเกิดเหตุการณ์ ส่วนจอห์นสันเองปฏิเสธข้อกล่าวหาว่าเธอเป็นคนเริ่มเหตุการณ์ ในปี 1987 จอห์นสันได้เล่าถึงเหตุการณ์สโตนวอลล์ว่าตอนนั้น "[เวลา] 2:00 [เช้าวันนั้น] [...] ก็เกิดจลาจลขึ้นไปแล้ว" และยังระบุว่าอาคารของสโตนวอลล์ "ถูกเพลิงไหม้" หลังตำรวจเป็นผู้ก่อเพลิงเอง รายงานส่วนใหญ่ระบุว่าเหตุจลาจลเริ่มต้นขึ้นเมื่อเวลา 1:20 ในเข้าวันนั้น หลัง สอตร์เม เดอลาร์เวอรี น่อสู้กลับตำรวจที่พยายามจะมาจับกุมเธอในคืนนั้น
ตั้งแต่ก่อนที่หนังสือของคาร์เทอร์จะออกจำหน่าย มักมีการอ้างว่าจอห์นสัน "เขวี้ยงอิฐ" ใส่ตำรวจ คำกล่าวอ้างนี้ไม่เคยได้รับการตรวจสอบ และจอห์นสันเองก็ยืนยันว่าตอนเริ่มเกิดการปะทะกัน เธอไม่ได้อยู่ด้วย มีแต่ได้ยินว่ามีเหตุการณ์เกิดขึ้นและไปบอกซิลเวีย รีเวียรา (Sylvia Rivera) ซึ่งกำลังหลับบนม้านั่งในสวนสาธารณะหนึ่งในแถวอัปทาวน์ นอกจากนี้ มีผู้อยู่ในเหตุการณ์ที่สโตนวอลล์หลายคนยืนยันกับคาร์ทเอร์ในหนังสือว่าในจลาจลคืนที่สอง จอห์นสันปีนขึ้นไปบนเสาไฟส่องสว่างแล้วเทถุงที่ข้างในมีอิฐหนึ่งก้อนใส่รถตำรวจคันหนึ่ง โดนกระจกหน้ากันลมแตก
การเสียชีวิต

ไม่นานหลังพาเหรดเกย์ไพรด์ปี 1992 มีผู้พบศพของจอห์นสันลอยอยู่ในแม่น้ำฮัดสัน เจ้าหน้าที่ตำรวจสรุปผลในตอนแรกว่าเป็นการฆ่าตัวตาย แต่คนในชุมชนและเพื่อนของเธอเชื่อว่าเธอไม่ได้ฆ่าตัวตาย และตั้งข้อสังเกคว่าศีรษะของจอห์นสันมีรอยแผลขนาดใหญ่ การเสียชีวิตที่น่ากังขาของเธอเกิดขึ้นท่ามกลางสภาพที่ความรุนแรงต่อต้านเกย์กำลังถึงจุดสูงสุดในนิวยอร์กซิตี รวมถึงความรุนแรงที่เกิดจากตำรวจเองด้วย
ในเดือนธันวาคม 2002 การสอบสวนโดยตำรวจจบลงด้วยการแก้สาเหตุการเสียชีวิตของจอห์นสันจาก "ฆ่าตัวตาย" เป็น "ยังไม่ทราบ"
อดีตนักการเมืองนิวยอร์ก ทอม ดอน เป็นผู้ผลักดันให้มีการสอบสวนกรณีการเสียชีวิตของจอห์นสันใหม่ โดยระบุเหตุผลว่า "ปกติแล้ว เวลาบุคคลหนึ่งฆ่าตัวตายก็มักจะทิ้งโน๊ตไว้ แต่เธอไม่ได้ทิ้งโน๊ตไว้เลย" ในเดือนพฤศจิกายน 2012 นักเคลื่อนไหว มารายห์ ลอเพซ ประสบความสำเร็จในการเรียกร้องให้กรมตำรวจนิวยอร์กพิจารณาการเสียชีวิตของจอห์นสันใหม่ว่าอาจเป็นการถูกฆาตกรรม
แหล่งข้อมูลอื่น

มาร์ชา พี. จอห์นสัน ที่อินเทอร์เน็ตมูวีเดตาเบส
แหล่งข้อมูลอื่น > ภาพ

Randy Wicker's Marsha P. Johnson album on Flickr
Photographs of Marsha P. Johnson by Diana Davies at the New York Public Library Digital Collections (note: the photo of the much younger person, sitting on the table wearing a headscarf, has been mislabeled; it is actually GLF and Youth Group member, Zazu Nova, also a Stonewall veteran)
"Stonewall 1979: The Politics of Drag" archive of Village Voice article by Edmund White, features photo of Marsha Johnson
แหล่งข้อมูลอื่น > บทสัมภาษณ์

The Drag of Politics – June 15, 1979, article in the Village Voice when Johnson was 34
แหล่งข้อมูลอื่น > วิดีโอ

"Marsha P. Johnson 'A Beloved Star!'" ที่ยูทูบ (performance footage - clips from a number of different shows with Hot Peaches and at several benefits)
แม่แบบ:Vimeo (excerpt from an interview with Randy Wicker at the Christopher Street Piers on September 21, 1995)
"Marsha P Johnson – People's Memorial" ที่ยูทูบ (conversations with friends of Johnson)
"Bennie Toney 1992" ที่ยูทูบ (interview with a friend who may have seen the men who assaulted Johnson)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  สหรัฐ 
อื่น ๆ:  SNAC
มาร์วิน แฮ็กเลอร์

| มาร์วิน แฮ็กเลอร์ |
| --- | --- |
เกิด: มาร์วิน นาแธเนียล แฮ็กเลอร์ มาร์เวลัส มาร์วิน แฮ็กเลอร์ (ปัจจุบัน) 23 พฤษภาคม พ.ศ. 2497
สถิติ
ช่วงชก: 191 เซนติเมตร​
 
มาร์เวลัส มาร์วิน แฮ็กเลอร์ (อังกฤษ: Marvelous Marvin Hagler, 23 พฤษภาคม พ.ศ. 2497 – 13 มีนาคม พ.ศ. 2564) เป็นนักมวยสากลชาวอเมริกัน เจ้าของแชมป์โลกมิดเดิลเวท 3 สถาบันหลักในปี พ.ศ. 2523 – พ.ศ. 2530 1 ใน 4 ยอดนักชกรุ่นกลางแห่งทศวรรษที่ 80 ร่วมกับ ชูการ์ เรย์ เลนเนิร์ด, โธมัส เฮิร์นส์ และโรเบร์โต ดูรัน แฮ็กเลอร์มีชื่อจริงแต่กำเนิดว่า มาร์วิน นาแธเนียล แฮ็กเลอร์ (Marvin Nathaniel Hagler)
ประวัติ

แฮ็กเลอร์เกิดในปี พ.ศ. 2497 ที่เมืองนวร์ก รัฐนิวเจอร์ซีย์​ หลังเกิดการจลาจลที่นวร์กในปี พ.ศ. 2510 ครอบครัวของแฮ็กเลอร์ย้ายไปอยู่ที่เมืองบร็อคตัน รัฐแมสซาชูเซตส์
ในปี พ.ศ. 2512 แฮ็กเลอร์เริ่มการชกมวยจากมวยสากลสมัครเล่น ก่อนจะหันมาชกมวยสากลอาชีพในปี พ.ศ. 2516 ทำสถิติชนะทั้งหมด 46 ครั้ง ซึ่งส่วนใหญ่เป็นการชนะน็อกและชนะที.เค.โอ. มีเสมอเพียงครั้งเดียวและสะดุดแพ้เพียง 2 ครั้ง ขึ้นชิงแชมป์โลกรุ่นมิดเดิลเวทพร้อมกันถึง 2 สถาบัน คือ WBA และ WBC กับ วิโต อันตูโอแฟร์โม นักมวยชาวอิตาเลียน เมื่อวันที่ 30 พฤศจิกายน พ.ศ. 2522 ที่ลาสเวกัส ผลปรากฏว่าทั้งคู่เสมอกันในการยกครบ 15 ยก
จากนั้นแฮ็กเลอร์จึงชกทำฟอร์มชนะรวดอีก 3 ครั้ง ก็ได้ขึ้นชิงแชมป์โลกอีกครั้งใน 2 สถาบันเดิม กับ อลัน มินเทอร์ นักมวยชาวอังกฤษเจ้าของตำแหน่งเดิม ที่เวมบลีย์อารีนา มหานครลอนดอน ประเทศอังกฤษ ในถิ่นของมินเธอร์เอง ซึ่งผลการชก แฮ็กเลอร์สามารถเอาชนะที.เค.โอ.มินเธอร์ได้เพียงแค่ยกที่ 3 กลายเป็นแชมป์โลกของ WBA และ WBC มิดเดิลเวทไปเลยทันที
จากนั้นแฮ็กเลอร์ก็เดินหน้าป้องกันตำแหน่งแชมป์โลกได้ถึง 11 ครั้ง โดยได้แชมป์โลกสถาบันใหม่คือ IBF ที่เพิ่งก่อตั้งมาด้วย โดยที่ IBF ได้มอบตำแหน่งให้แก่แฮ็กเลอร์ไปเลยโดยดุษฎี และการป้องกันตำแหน่งของแฮ็กเลอร์นั้น ได้ผ่านนักมวยดี ๆ หลายคนซึ่งแฮ็กเลอร์ก็สามารถเอาชนะได้อย่างงดงามทุกครั้ง เช่น วิโต อันตูโอแฟร์โม คู่ปรับเก่าที่เคยเสมอกันมาก่อน, มุสตาฟา ฮัมโช นักมวยชาวซีเรียน, จอห์น มูกาบี นักมวยชาวอูกันดา, ฆวน โดมิงโก โรดัล นักมวยชาวอาร์เจนไตน์, โรเบร์โต ดูรัน รวมทั้ง โธมัส เฮิร์นส์ ด้วย
จนกระทั่งถึงการป้องกันตำแหน่งครั้งที่ 12 แฮ็กเลอร์ ต้องพบกับ ชูการ์ เรย์ เลนเนิร์ด ที่แขวนนวมไปนานถึง 3 ปี และหวนกลับคืนมาอีกครั้งโดยที่ไม่ได้อุ่นเครื่องชกกับใครอีกเลย ก่อนชกแฮ็กเลอร์ได้ประกาศว่าถ้าเขาแพ้เลนเนิร์ด เขาจะแขวนนวมทันที ซึ่งผลการชกออกมาก็ปรากฏว่า แฮ็กเลอร์สามารถทำได้ดีกว่า แต่เมื่อรวมคะแนน 12 ยกกันแล้ว กรรมการตัดสินให้เลนเนิร์ดเป็นฝ่ายชนะ หลังจากนั้นแฮ็กเลอร์ก็ได้แขวนนวมเลิกชกไปทันทีดังที่ได้ลั่นวาจาไว้ และไม่กลับมายุ่งเกี่ยวกับวงการมวยในฐานะใด ๆ อีกเลย
มาร์วิน แฮ็กเลอร์เป็นนักมวยที่ถนัดขวา แต่โดนฝึกให้ยืนการ์ดซ้ายและมักจะยืนการ์ดขวาบ่อยๆเพื่อให้คู่ต่อสู้สับสน และมีพลังกำปั้นที่หนักหน่วงมากทั้งสองข้าง มีเอกลักษณ์คือ ศีรษะที่โล้นเลี่ยน ซึ่งแฟนมวยชาวไทยให้ฉายาว่า "ไอ้โล้นซ่า" ส่วนในฉายาภาษาอังกฤษคือ "Marvelous" หลังแขวนนวมแฮ็กเลอร์ได้ไปใช้ชีวิตอยู่ในประเทศอิตาลี เปิดร้านขายอาหารอิตาเลียน และหันไปเป็นนักแสดงประกอบตามภาพยนตร์เรื่องต่าง ๆ ของอิตาลี พร้อมกับได้เปลี่ยนชื่อจริงของตัวเองเป็น มาร์เวลัส มาร์วิน แฮ็กเลอร์ (Marvelous Marvin Hagler) ตามชื่อที่ใช้เรียกในสมัยที่ยังชกมวย
ด้านชีวิตส่วนตัว แฮ็กเลอร์แต่งงานสองครั้ง เขาเสียชีวิตที่บ้านในเมืองบาร์ตเลต รัฐนิวแฮมป์เชียร์ ในปี พ.ศ. 2564 ขณะอายุได้ 66 ปี
เกียรติประวัติ

แชมป์อเมริกาเหนือ​รุ่นมิดเดิลเวท
ชิง , 23 สิงหาคม ​2520 ชนะทีเคโอ วิลลี มอนโร ( สหรัฐ) ยก 2 ที่ สเปกตรัม ฟิลาเดลเฟีย รัฐเพนซิลเวเนีย สหรัฐ
แชมป์รัฐแมสซาชูเซตส์​รุ่นมิดเดิลเวท
ชิง , 26 พฤศจิกายน​ 2520 ชนะทีเคโอ ​ไมก์ โคลเบิร์ต ( สหรัฐ) ยก 12 ที่ บอสตันการ์เดน บอสตัน รัฐแมสซาชูเซตส์​ สหรัฐ
แชมป์โลก WBA กับ ​WBC และเดอะริง รุ่นมิดเดิลเวท
ชิง , 27 กันยายน 2523 ชนะทีเคโอ​ อลัน มินเทอร์ ( สหราชอาณาจักร) ยก 3 ที่ เวมบลีย์อารีนา ลอนดอน ประเทศอังกฤษ สหราชอาณาจักร
ป้องกันครั้งที่ 1 , 17 มกราคม​ 2524 ชนะทีเคโอ​ ฟุลเฆนซิโอ โอเบลเมฮิอัส ( เวเนซุเอลา) ยก 8 ที่ บอสตันการ์เดน บอสตัน รัฐแมสซาชูเซตส์​ สหรัฐ
ป้องกันครั้งที่ 2 , 13 มิถุนายน 2524 ชนะอาร์ทีดี​ วิโต อันตูโอแฟร์โม ( อิตาลี) ยก 4 ที่ บอสตัน​การ์เดน​ บอสตัน​ รัฐแมสซาชูเซตส์​ สหรัฐ
ป้องกันครั้งที่ 3 , 3 ตุลาคม 2524 ชนะทีเคโอ​ มุสตาฟา ฮัมโช ( ซีเรีย) ยก 11 ที่ ออลล์สเตตอะรีนา โรสมอนต์ รัฐอิลลินอย สหรัฐ
ป้องกันครั้งที่ 4 , 7 มีนาคม 2525 ชนะทีเคโอ วิลเลียม ลี ( สหรัฐ) ยก 1 ที่ บอลลีส์แอตแลนติกซิตี​ แอตแลนติก​ซิตี รัฐนิวเจอร์ซีย์ สหรัฐ
ป้องกันครั้งที่ 5 , 30 ตุลาคม​ 2525 ชนะทีเคโอ​ ฟุลเฆนซิโอ โอเบลเมฮิอัส ( เวเนซุเอลา) ยก 5 ที่ เตียโตรอาลิซัน ซันเรโม แคว้นลิกูเรีย ประเทศอิตาลี
ป้องกันครั้งที่ 6 , 11 กุมภาพันธ์​ 2526 ชนะทีเคโอ​ โทนี ซิบสัน ( สหราชอาณาจักร) ยก 6 ที่ ดีซียูเซนเตอร์ วอสเตอร์ รัฐแมสซาชูเซตส์​ สหรัฐ
ป้องกันครั้งที่ 7 (เฉพาะเดอะริง)​ และชิงแชมป์โลก IBF ในรุ่นเดียวกัน , 27 พฤษภาคม ​2526 ชนะน็อก วิลฟอร์ด ซีเปียน ( สหรัฐ) ยก 2 ที่ ดันคินโดนัทส์เซนเตอร์ พรอวิเดนซ์ รัฐโรดไอแลนด์ สหรัฐ
ป้องกันครั้งที่ 7 (WBA , WBC) ป้องกันครั้งที่ 8 (เดอะริง)​ และป้องกันครั้งที่ 1 (IBF)​ , 10 พฤศจิกายน​ 2526 ชนะคะแนน โรเบร์โต ดูรัน ( ปานามา) ที่ เซซาร์พาเลซ ลาสเวกัส รัฐเนวาดา สหรัฐ
ป้องกันครั้งที่ 8 (WBA , WBC) ป้องกันครั้งที่ 9 (เดอะริง)​ และป้องกันครั้งที่ 2 (IBF)​ , 30 มีนาคม​ 2527 ชนะทีเคโอ​ ฆวน โดมิงโก โรลดัน ( อาร์เจนตินา) ยก 10 ที่ โรงแรมและคาสิโน​ริเวรา ลาสเวกัส รัฐเนวาดา สหรัฐ
ป้องกันครั้งที่ 9 (WBA , WBC) ป้องกันครั้งที่ 10 (เดอะริง)​ และป้องกันครั้งที่ 3 (IBF)​ , 19 ตุลาคม 2527 ชนะทีเคโอ​ มุสตาฟา ฮัมโช ( ซีเรีย) ยก 3 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
ป้องกันครั้งที่ 10 (WBA , WBC) ป้องกันครั้งที่ 11 (เดอะริง)​ และป้องกันครั้งที่ 4 (IBF)​ , 10 มีนาคม​ 2529 ชนะน็อก จอห์น มูกาบี ( ยูกันดา) ยก 11 ที่ เซซาร์พาเลซ ลาสเวกัส รัฐเนวาดา สหรัฐ (ต่อมาแฮกเลอร์สละตำแหน่ง WBA กับ IBF)
เสียแชมป์​ , 6 เมษายน 2530 แพ้คะแนน ชูการ์ เรย์ เลนเนิร์ด ( สหรัฐ) ที่ เซซาร์พาเลซ ลาสเวกัส รัฐเนวาดา สหรัฐ
เคยชิงแชมป์ต่อไปนี้​แต่​ไม่​ส​ำ​เร็จ​
ชิงแชมป์โลก WBA กับ WBC และเดอะริงรุ่นมิดเดิลเวท​ , 30 พฤศจิกายน​ 2522 เสมอ วิโต อันตูโอแฟร์โม ( อิตาลี) ที่ เซซาร์พาเลซ ลาสเวกัส รัฐเนวาดา สหรัฐ
แหล่งข้อมูลอื่น

เว็บไซต์อย่างเป็นทางการ
มาทรอสกา

| --- | --- |

นามสกุลไฟล์:  .mkv .mka .mks
ประเภทสื่ออินเทอร์เน็ต:  video/x-matroska audio/x-matroska
ผู้พัฒนา: Matroska.org
รูปแบบ: Container format
บรรจุสำหรับ: มัลติมีเดีย
รูปแบบอิสระ: Yes
มาทรอสกามัลติมีเดียคอนเทนเนอร์ (อังกฤษ: Matroska Multimedia Container) เป็นการเข้ารหัสไฟล์ประเภท วิดีโอ โดยเป็นการเปลี่ยนแปลงไฟล์จาก แผ่นวิดีโอ มาเป็นไฟล์เดียว
ชื่อภาษาอังกฤษ มาทรอสกา (Matroska) แผลงมาจาก มาตริออชคา (матрёшка; [mɐˈtrʲoʂkə]) ในภาษารัสเซีย หมายถึงตุ๊กตาแม่ลูกดก
ข้อมูล

มาทรอสกาเป็นไฟล์ที่บรรจุ วิดีโอ เสียง รูปภาพ คำบรรยาย โดยใช้สิทธิ์การใช้งานแบบสาธารณะ  คือรูปแบบ Container เหมือนกล่องที่บรรจุเอาไฟล์ภาพ เสียง ซับไตเติล เข้าด้วยกัน ซึ่งไม่ใช่การ Compression หรือการบีบอัด ทำให้ไม่สูญเสียคุณภาพของภาพหรือเสียงแต่อย่างใด โดยเจ้า MKV สามารถบรรจุ วิดีโอ เสียง รูปภาพ ซับไตเติล แต่ละชนิดบรรจุได้มากกว่า 1 ไฟล์  โดยมีฟอร์แมตต่างๆคือ .MKV files (matroska video), .MKA files (matroska audio) และ .MKS files (subtitles) Mastroska เป็นรูปแบบไฟล์ประเภท Open Source สามารถนำไปพัฒนาได้โดยไม่ติดลิขสิทธ์ โปรแกรมจำพวก Tools หรือ Player จึงมีให้ใช้กันได้ฟรี
Matroska แพร่หลายในหมู่ แฟนซับอะนิเมะ เพราะมันสามารถที่จะเลือกฟังเสียงต้นฉบับ  เปลี่ยนเสียงพากย์หรือซับไตเติลก็ได้ รูปแบบ Matroska ส่วนใหญ่จะใช้วิดีโอประเภท H.264 และแทร็คเสียงประเภท 
AC3 / AAC / DTS / Vorbis และซับไตเติลมากกว่า 1 ซับ (มักใช้คู่กับแบบอักษร TrueType หรือ OpenType)
Matroska คือคำเขียนในรูปภาษาอังกฤษ ในภาษารัสเซียจะเขียนว่า matryoshka (матрёшка)
การพัฒนา

เป็นการพัฒนามาจาก  MCF (Multimedia Container Format) ได้เกิดความขัดแย้งในการพัฒนาจากความคิดเห็น ไม่ตรงกันระหว่าง Lasse Kärkkäinen หัวหน้าทีมพัฒนาโปรเจกต์ MCF (ต่อมากลายเป็นก่อตั้ง Matroska) และ Steve Lhomme เกี่ยวกับการใช้ ภาษา Extensible Binary Meta Language (EBML)แทนรูปแบบของ binary มีการเปิด ศูนย์พัฒนาในวันที่ 6 ธันวาคม พ.ศ. 2543
โปรแกรม

รายชื่อโปรแกรมที่สามารถ เปิดไฟล์ประเภท  Matroska หรือ MKV ได้
| ชื่อโปรแกรม | ระบบปฏิบัติการ | SSA/ASS Support (บรรยายภาพ) |
| --- | --- | --- |
| ALLPlayer | Windows | ได้ |
| Chameleo | Cross-platform | ไม่ได้ |
| CorePlayer | Cross-platform | ไม่ได้ |
| DivX Player for Mac | Mac OS X | ได้ |
| DivX Plus Player | Windows | ได้ |
| DivX Plus Web Player | Cross-platform | ได้ |
| GOM Player | Windows | ได้ |
| Gstreamer-based Players (Totem, etc.) | Cross-platform | ได้ |
| jetAudio | Windows | ได้ |
| K-Multimedia Player | Windows | ได้ |
| Media Player Classic | Windows | ได้ |
| Media Player Classic Home Cinema | Windows | ได้ |
| MPlayer | Cross-platform | ได้ |
| MPlayer Extended | Mac OS X | ได้ |
| ShowTime | Windows | ไม่ได้ |
| PowerDVD | Windows | ได้ |
| SMPlayer | Cross-platform | ได้ |
| The Core Pocket Media Player | Windows Mobile | ไม่ได้ |
| TotalMedia Theatre | Windows | ไม่ได้ |
| Totem | Unix-like | ได้ |
| VLC media player | Cross-platform | ได้ |
| Winamp | Windows | ได้ |
| xine | Cross-platform | ได้ |
โปรแกรม > โปรแกรมพัฒนา

| ชื่อโปรแกรม | ระบบปฏิบัติการ |
| --- | --- |
Boxee: Cross-platform
MediaPortal: Windows
Moovida: Cross-platform
MythTV: Linux
Plex: Mac OS X
PS3 Media Server: Cross-platform
SageTV Media Center: Cross-platform
XBMC: Cross-platform
โปรแกรม > โปรแกรมการเข้ารหัส

| ชื่อโปรแกรม | ระบบปฏิบัติการ |
| --- | --- |
Avidemux: Cross-platform
DivX Plus Converter (DivX Plus HD): Windows
HandBrake: Cross-platform
FFmpeg: Cross-platform
FormatFactory: Windows
Freemake Video Converter: Windows
LiVES: Cross-platform
MediaCoder: Windows
Perian Quicktime Plugin for Mac OS X: Mac OS X
PiTiVi: Linux
SUPER: Windows
Total video converter: Windows
VirtualDubMod: Windows
GDSmux (part of haali media splitter): Windows
XMedia Recode: Windows
อุปกรณ์ที่รองรับ

โดยระบบการทำงานในอุปกรณ์พหพาแลพโทรทัศน์ โดยเป็นการใช้ ชิบถอดรหัส  โดยบิรษัทิ Texas Instruments มีชื่อว่า "DaVinci" อยู่ในเครื่องเล่นสือชนิดพกพาของ Cowon A3 และยังนำไปใช้ในทีวีของ  Samsung กับ LG
ส่วน Hardware ที่รองรับนั้นตอนนี้มีทีวีของ Samsung กับ LG  Matroska ที่รองรับและได้รับการยืนยันแล้วใน Samsung's 6 series (LE40B650) กับ 7 series (UE40B7020) และ LG's LH5000 กับทีวีในรุ่นที่สูงกว่า ไฟล์ Matroska สามารถเล่นกับทีวีพวกนี้ได้โดยตรง เพียงแค่นำ USB หรือ HDD พกพา ที่มีไฟล์ Matroska เสียบเข้าไปในช่อง USB ของทีวีเท่านั้น
สรุปคือ ไฟล์ MKV ไม่ใช่มาตรฐานการบีบอัดชนิดใหม่ แต่เป็นการนำไฟล์ Contain ต่างๆมารวมกันเป็นไฟล์เดียว ถ้าใครเคยใช้โปรแกรมประเภท DVD to MKV ซึ่งพอกระบวนการเสร็จสิ้นจะได้ไฟล์ .MKV แต่ว่าเวลาแยกส่วนออกมาดูจริง ไฟล์ภาพอาจกลายเป็น .avi ไฟล์เสียงเป็น .ac3 (แล้วแต่ว่าโปรแกรมตั้งค่าแบบไหน) จะเห็นได้ว่า มันเป็นแค่ "กล่อง" ที่มีนามสกุล .MKV จริงๆ
อุปกรณ์ที่รองรับ > Asus

เครื่องเล่น The O!Play family
อุปกรณ์ที่รองรับ > Oppo

เครื่องเล่น OPPO Digital's Blu-ray players รุ่น the BDP-83 and BDP-80, รองรับการ สตีมมิ่งไฟล์และระบบเน็ทเวิกส์ โดยผ่านทาง USB.
อุปกรณ์ที่รองรับ > Samsung

มีการเพิ่มชิบถอดรหัสลงใน Blu-ray  series 5 to series 7 ใน HDTVs. และโทรศํพท์มือถือ  Samsung Wave S8500
อุปกรณ์ที่รองรับ > LG

LG เพิ่มชิบ Matroska ในเครื่องเล่น  Blu-ray players and to select HDTVs.
อุปกรณ์ที่รองรับ > Sharp

Sharp AQUOS Quattron ประเภท LED/LCD TV's  รองรับการเปิดไฟล์โดยตรงผ่าน USB
อุปกรณ์ที่รองรับ > Other Blu-ray players

เครื่องเล่น The Allure 500-BD Blu-ray player
อุปกรณ์ที่รองรับ > Sigma Designs

Sigma Designs เป็นสายการผลิตชิบบนเครื่องเล่น Media player  systems-on-chip 
รายชื่อชิบที่พัฒนา
Conceptronic Gigabit  Full HD Media Player (Sigma Designs SMP8635LF chipset)
Hauppauge MediaMVP-HD (Sigma 8655)
Western Digital WD TV (1st Gen.) (Sigma 8635 chipset)
Western Digital WD TV (2nd Gen.) and Live (Sigma SMP8655 Secure Media Processor)
อุปกรณ์ที่รองรับ > Realtek

Realtek RTD1073 or RTD1283 series มีการรองรับไฟล์ประเภท Matroska ในชิบต่อไปนี้:
Noontec V9 FULL HD
AC Ryan Playon!DVR-HD
AC Ryan Playon!HD
AC Ryan Playon!HD Mini
Xtreamer
Dark Media Mania
อุปกรณ์ที่รองรับ > Nokia

The Nokia N8 สามารถเปิดไฟล์ประเภท  Matroska ด้วยความละเดียดถึง 720p.
แหล่งข้อมูลอื่น

http://www.matroska.org/
มาเรีย แม็กกี

| มาเรีย แม็กกี |
| --- | --- |

ข้อมูลพื้นฐาน
ชื่อเกิด: มาเรีย หลุยส์ แม็กกี
เกิด:  (1964-08-17) สิงหาคม 17, 1964 (60 ปี)
ที่เกิด: ลอสแอนเจลิส รัฐแคลิฟอร์เนีย
แนวเพลง: ป็อปร็อก อัลเทอร์เนทีฟคันทรี เพลงคันทรี คาวพังก์
ช่วงปี: 1982-ปัจจุบัน
ค่ายเพลง: Geffen (1989-1996)   Viewfinder/Little Diva (2003-2004)   Eleven Thirty (2005)   Cooking Vinyl (2007-)

เว็บไซต์: MariaMcKeeInfo.com
มาเรีย แม็กกี (อังกฤษ: Maria McKee) เกิดเมื่อวันที่ 17 สิงหาคม ค.ศ. 1964 ในลอสแอนเจลิส รัฐแคลิฟอร์เนีย เป็นนักร้องชาวอเมริกัน เธอได้ร่วมก่อตั้งวงที่ชื่อ โลนจัสทิซ ในปี ค.ศ. 1982 มีผลงานอัลบั้มกับวง 3 ชุด เมื่ออายุได้ 19 ปี เธอเขียนเพลงอันดับ 1 ในสหราชอาณาจักรที่ขับร้องโดยเฟียร์กอล ชาร์คีย์  ที่ชื่อเพลง "A Good Heart" ในปี 1987 เธอปรากฏตัวในมิวสิกวิดีโอของร็อบบี โรเบิร์ตสัน ที่ชื่อ "Somewhere Down the Crazy River" และยังร้องประสานในเพลงนี้ หลังจากนั้นเธอออกผลงานเดี่ยวชุดแรกในชื่อตัวเอง ในปี ค.ศ. 1989 มีเพลง "Show Me Heaven" ที่ประกอบภาพยนตร์เรื่อง Days of Thunder เพลงนี้ติดอันดับ 1 ในสหราชอาณาจักรนาน 4 สัปดาห์ในปี 1990
หลังจากนั้นเธอออกผลงานสตูดิโออัลบั้มและอัลบั้มแสดงสด อย่างชุด High Dive, Peddlin' Dreams และ Late December ออกกับค่ายของเธอเองที่ชื่อ วิวไฟนเดอร์ ต่อมาในปี 1998 วงดิกซีชิกส์ นำเพลงของแม็กกีที่ชื่อ  "Am I the Only One (Who's Ever Felt This Way?)" ไปร้อง ซึ่งอยู่ในอัลบั้ม Wide Open Spaces ที่ได้รับการเสนอชื่อเข้าชิงรางวัลแกรมมี่
มาส์ (แก้ความกำกวม)

มาส์ (อังกฤษ: Mars) สามารถหมายถึง
มาส์ เทพเจ้าแห่งสงครามในคติเทพปกรณัมโรมัน
บรูโน มาส์ นักร้องและนักแต่งเพลงชาวอเมริกัน
ดาวอังคาร (Mars)
ดูเพิ่ม

มาร์
มาร์เวลสตูดิโอส์แอนิเมชัน

| --- | --- |
สัญลักษณ์มาร์เวลสตูดิโอส์
ประเภท: แผนก
อุตสาหกรรม: บันเทิง แอนิเมชัน
รูปแบบ: นิยายแนวซูเปอร์ฮีโร่
ก่อตั้ง: 21 กรกฎาคม 2021; 3 ปีก่อน (2021-07-21)
สำนักงานใหญ่: เบอร์แบงก์ แคลิฟอร์เนีย, สหรัฐ
บุคลากรหลัก: แบรด วินเดอร์บอม(หัวหน้าฝ่ายสตรีมมิง โทรทัศน์ และแอนิเมชัน) ดาน่า วาสเกซ-เอเบอร์ฮาร์ด (รองประธานฝ่ายแอนิเมชัน)
ผลิตภัณฑ์: แอนิเมชัน
บริการ: การอำนวยการสร้าง การออกใบอนุญาต
เจ้าของ: เดอะวอลต์ดิสนีย์
บริษัทแม่: มาร์เวลสตูดิโอส์ (ดิสนีย์เอนเตอร์เทนเมนต์)
มาร์เวลสตูดิโอส์แอนิเมชัน (อังกฤษ: Marvel Studios Animation) เป็นแผนกหนึ่งของบริษัทโปรดักชันอเมริกันชื่อมาร์เวลสตูดิโอส์ โดยมีหน้าที่หลักในการพัฒนาโครงการแอนิเมชันที่สร้างจากมาร์เวลคอมิกส์ แผนกนี้สร้างขึ้นโดยมาร์เวลสตูดิโอส์และสร้างโครงการที่อยู่ภายในจักรวาลภาพยนตร์มาร์เวล (MCU) เป็นหลัก และยังดูแลการพัฒนาโครงการแอนิเมชันที่ไม่ใช่ MCU อีกด้วย